A program alapkoncepciója alapján, minden egyes szállítói számlának kapcsolódnia kell egy szerződéshez. A szerződés lehet valós (felek között ténylegesen megkötött, aláírt szerződés) vagy lehet ún. technikai szerződés. A számla igazolónak lehetősége van az igazolással egy időben módosítani a számlához kapcsolódó, a program által automatikusan generált banki sort. Módosíthatja a fizetési határidőt, esetleg beállíthatja, hogy több részletben történjen az utalás, visszatartást állíthat be, vagy akár blokkolhatja is a számla utalását. Lehetőség van arra is, hogy a számla egy részét tényleges szerződési sorral, egy másik részét pedig technikai sorral igazoljunk le. Ekkor két számla igazolási sorunk lesz.